[解析]朱熹解曰:“赋也。此诗旧说亦召康公作。疑公从成王游乐于卷阿之上,因王之歌而作此,以为戒。此章总叙以发端也。”第二章:“赋也。言尔既伴奂优游,又呼而告之,言使尔终其寿命,似先君善好而善终也。自此至第四章,皆极言寿考福禄之盛,以广王心而歆动之。五章以后,乃告以所以致此之由也。”第三章:“赋也。言尔土宇版章,既甚厚矣。又使乐终其身,常为天地山川鬼神之主也。”第五章:“赋也。东莱吕氏曰:贤者之行非一端,必曰有孝有德,何也?盖人主常与慈祥笃厚之人处,其所以兴起善端,涵养德性,德其躁而消其邪,日改月化,有不在言语之间者矣。言得贤以自辅如此,则其德日修,而四方以为则矣。自此章以下,乃言所以致上章福禄之由也。”第六章:“赋也。承上章言,得凭翼孝德之助,则能如此,而四方以为纲矣。”第七章:“兴也。凤凰于飞,则翙翙其羽,而集于其所止也矣。蔼蔼王多吉士,则维王之所使,而皆媚于天子矣。既曰君子,又曰天子,犹曰王于出征以佐天子尔。”第八章:“兴也。媚于庶人,顺爱于民也。”第九章:“比也,又以兴下章之事也。凤凰之性,非梧桐不栖,非竹不食。”第十章:“赋也。承上章之兴也。蓬蓬萋萋,则雍雍喈喈矣,君子之车马,则戏众多而闲习矣。其意若曰:是亦足以得天下之贤者,而不厌其多矣。遂歌,盖继王之声而遂歌之,犹《书》所谓赓载歌也。”第七至九章,比兴并用,凤凰于飞,作者展开瑰奇的想像力,对周王的人格魅力和深受拥戴进行了形象生动的描述。实属神来之笔。